KOMMISSIONEN FOR DE EUROPÆISKE FÆLLESSKABER 
KOM(94) 545 endelig udg. 
Bruxelles, den 09.12.1994 
94/0279 (ACC) 
Forslag t i I 
RÅDETS FORORDNING (EF) 
Forslag til Rådets forordning (EF) 
om overgangsforanstaltninger vedrørende handelen 
mellem Republikken Østrig, 
Republikken Finland og Kongeriget Sverige på den ene side 
og staterne i Afrika, Vestindien og Stillehavet på den anden side 
(forelagt af Kommissionen) 

BEGRUNDELSE 
Europa-Kommissionen har på basis af et mandat fra Rådet for Den Europæiske Union 
indledt forhandlinger med AVS-staterne om indgåelse af en protokol om Østrigs, Finlands 
og Sveriges tiltrædelse af fjerde AVS/EØF-konvention. Protokollen skal i 
overensstemmelse med artikel 76, 102 og 128 i akten vedrørende disse landes tiltrædelse 
af Den Europæiske Union træde i kraft på tiltrædelsestidspunktet, dvs. den 1. januar 1995. 
Det er dog lidet sandsynligt, at denne protokol i betragtning af tidsplanen kan træde 
effektivt i kraft den 1. januar 1995. Der må derfor overvejes autonome 
fællesskabsforanstaltninger for at udfylde det juridiske tomrum, der vil opstå, hvis der på 
tiltrædelsestidspunktet ikke foreligger nogen retsakt om anvendelsen af fjerde Lomé-
konventions handelsordning på de fire nye medlemsstater. 
Desuden kan Østrig i medfør af tiltrædelsesaktens artikel 72 indtil den 1. januar 1996 
over for de andre medlemsstater opretholde de toldsatser og licensordninger, som var 
gældende på tiltrædelsestidspunktet, for visse typer spiritus. I medfør af princippet om, 
at intet tredjeland må behandles gunstigere end medlemsstaterne, jf. artikel 171 i fjerde 
AVS/EØF-konvention, må der som en overgangsforanstaltning fastsættes en tilsvarende 
behandling i handelsforbindelserne mellem AVS-staterne og Østrig. 
Forslag til Rådets forordning (EF) 
om overgangsforanstaltninger vedrørende handelen 
mellem Republikken Østrig, 
Republikken Finland og Kongeriget Sverige på den ene side 
og staterne i Afrika, Vestindien og Stillehavet på den anden side 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 
113, 
under henvisning til forslag fra Kommissionen, og 
ud fra følgende betragtninger: 
Det Europæiske Fællesskab og AVS-staterne har i medfør af tiltrædelsesaktens artikel 76, 
stk. 2, 102, stk. 2, og 128, stk. 2, indledt forhandlinger om indgåelse af en protokol om 
tilpasning af fjerde AV S/EØF-konvention for at tage hensyn til Østrigs, Finlands og 
Sveriges tiltrædelse af Den Europæiske Union; 
tiltrædelsesaktens artikel 76, stk. 3, 102, stk. 3, og 128, stk. 3, fastsætter, at Fællesskabet, 
hvis en sådan protokol ikke er indgået den 1. januar 1995, ved tiltrædelsen skal træffe de 
nødvendige foranstaltninger i den anledning; 
det antages, at protokollen ikke vil være indgået på det fastsatte tidspunkt, og der må 
derfor træffes autonome overgangsforanstaltninger, således at de nye medlemsstater kan 
anvende handelsbestemmelserne i fjerde AVS/EØF-konvention fra den 1. januar 1995; 
Østrig kan i medfør af tiltrædelsesaktens artikel 72 indtil den 1. januar 1996 over for de 
andre medlemsstater opretholde de toldsatser og licensordninger, som var gældende på 
tiltrædelsestidspunktet, for spiritus og udenatureret ethylalkohol -
UDSTEDT FØLGENDE FORORDNING. 
Artikel 1 
Fra den 1. januar 1995 indtil ikrafttrædelsen af den i tiltrædelsesaktens artikel 76, 102 og 
128 omhandlede protokol eller indtil den 31. december 1995, afhængigt af hvilket 
tidspunkt falder først, anvender Republikken Østrig, Republikken Finland og Kongeriget 
Sverige de samme ordninger for indførsel af varer med oprindelse i AVS-staterne, som 
Fællesskabets andre medlemsstater anvender. 
Artikel 2 
Republikken Østrig kan indtil den 1. januar 1996 opretholde de toldsatser og 
licensordninger, som var gældende på tiltrædelsestidspunktet, for spiritus og udenatureret 
ethylalkohol med et alkoholindhold på under 80% vol. henhørende under HS-pos. 22.08. 
Sådanne licensordninger skal anvendes på en ikke-diskriminerende måde. 
Artikel 3 
Denne forordning træder i kraft på dagen for offentliggørelsen i De Europæiske 
Fællesskabers Tidende. 
Den anvendes fra den 1. januar 1995. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den 
ISSN 0254-1459 
KOM(94) 545 endelig udg. 
DOKUMENTER 
DA 03 11 02 
Katalognummer : CB-CO-94-572-DA-C 
ISBN 92-77-83013-1 
Kontoret for De Europæiske Fællesskabers OffideUe Publikationer 
1^2985 Luxembourg 
^